BoBoiBoy Movie 2

BoBoiBoy Movie 2 merupakan filem animasi komedi adiwira Malaysia 2019 yang diarahkan oleh Nizam Razak. Filem ini menceritakan aksi BoBoiBoy dan rakan pasukannya yang perlu menentang makhluk jahat purba yang bernama Retak’ka mahu merampas kuasa elemental BoBoiBoy.

Ini merupakan filem kedua yang diterbitkan oleh Animonsta Studios selepas BoBoiBoy: The Movie (2016). Ia merupakan kesinambungan tersendiri kepada musim pertama siri BoBoiBoy Galaxy. Filem ini ditulis oleh Nizam sendiri dan Anas Abdul Aziz, dan merupakan filem pertama yang menggunakan latar belakang dan watak dari BoBoiBoy Galaxy.

Filem ini ditayangkan secara serentak di 4 buah negara mulai 8 Ogos 2019 termasuk Malaysia, Indonesia, Singapura dan Brunei. Vietnam juga telah ditayangkan pada 30 Ogos dengan versi alih suara bahasa Vietnam.

Sinopsis 
Dalam filem ini, BoBoiBoy dan kawan-kawan sedang diburu oleh seorang makhluk purba, Retak'ka yang ingin merampas Kuasa Elemental BoBoiBoy. Retak'ka ialah pengguna asal Kuasa Elemental yang sekarang miliki BoBoiBoy. Untuk menjadi makhluk yang paling kuat dan menguasai galaksi, dia berniat mengambih alih kuasa itu. BoBoiBoy dan kawan-kawan kini perlu berlawan untuk menewaskan Retak'ka sebelum kuasa itu jatuh ke tangan yang salah.

Pelakon suara 
 Nur Fathiah Diaz sebagai BoBoiBoy
 Fadzli Mohd Rawi sebagai Retak'ka
 Wong Pak Lin sebagai Hang Kasa
 Dzubir Mohammed Zakaria sebagai Gopal
 Nizam Razak sebagai Papa Zola
 Ieesya Isandra sebagai Pipi Zola
 Nur Sarah Alisya sebagai Yaya
 Yap Ee Jean sebagai Ying
 Wong Wai Kay sebagai Fang
 Anas Abdul Aziz sebagai Koko Ci, Adu Du, Probe, Tok Aba dan Pakcik Kumar
 Muhammad Abdurrahman Solahuddin sebagai Ochobot
 Hazwani Hamizah Mahayuddin sebagai Ayu Yu
 Nur Iman Andaliz sebagai Tarung
 Nabil Zamanhuri sebagai Kapten Kaizo

Penerbitan 
Pengarah Nizam Razak berkata proses pembikinan untuk filem kedua ini lebih pantas daripada filem pertama dan hanya mengambil masa setahun untuk disiapkan. Mereka menetapkan had masa 12 bulan untuk melihat jika mereka boleh membuat filem tanpa menjejaskan kualiti atau jalan cerita animasi tersebut. Beliau mengaku terdapat tekanan untuk menyiapkan filem ini tepat pada masanya tetapi pasukan produksi beliau yang terdiri daripada 100 orang berjaya melakukannya mengikut masa yang ditetapkan. Mereka menggunakan teknologi yang lebih baik seperti Redshift dan kaedah simulasi menyeluruh walaupun kosnya akan menjadi lebih tinggi untuk memberikan kualiti terbaik kepada penonton. Jika reaksi kepada filem ini adalah positif, mereka bercadang untuk menghasilkan filem secara konsisten, dengan filem baharu dikeluarkan setiap tahun atau setiap setahun setengah.

Muzik 

Lagu rasmi filem ini dicipta dan dinyanyikan oleh Faizal Tahir setelah beliau telah ditawarkan untuk menyanyikan lagu tersebut daripada Animonsta Studios. Beliau menggambarkan peluang menyanyikan lagu tema filem ini sebagai platform mendekati peminat muda. Video lirik rasminya telah dikeluarkan pada 27 Jun 2019, dan video muzik secara rasminya telah dikeluarkan di YouTube pada 26 Julai 2019. Lagu ini dikeluarkan di iTunes pada 2 Ogos 2019, beserta semua lagu dalam albumnya, Rojak.

Keluaran 
Sebelum BoBoiBoy: The Movie dikeluarkan pada tahun 2016, Nizam Razak menyatakan bahawa mereka telahpun mempunyai idea mereka untuk filem kedua. Teaser rasmi pertama untuk filem ini telah dikeluarkan  pada 8 Mac 2019. 

Pada 10 Mei 2019, Monsta memuat naik video pengumuman tarikh tayangan untuk pawagam Malaysia, iaitu pada 8 Ogos 2019. Ia kemudian didedahkan bahawa 4 lagi negara juga mempunyai tarikh tayangan yang sama. Monsta menyiarkan treler rasmi untuk filem ini pada 25 Jun 2019.

Ini akan menjadi filem Malaysia pertama yang dikeluarkan serentak di 5 negara termasuk Malaysia, Singapura, Brunei, Indonesia dan Vietnam. Bagaimanapun, penayangan Vietnam ditangguh hingga 30 Ogos untuk membuat alih suara versi penuh Vietnam telah ditayangkan di Vietnam. Ia akan ditayangkan di lebih 500 pawagam. yang terdiri daripada lebih 144 pawagam di Malaysia, 8 pawagam di Singapura, 4 pawagam di Brunei, 150 pawagam di Indonesia dan 120 pawagam di Vietnam.  Buat masa ini, terdapat permintaan dari Thailand dan Filipina tetapi tiada pengumuman dibuat setakat ini.  Monsta juga menyasarkan pasaran Korea Selatan, India dan China untuk tayangan akan datang.

Filem ini bersama-sama dengan Sangkar dan M for Malaysia telah mengungguli carta Top 10 Pilihan Penonton Golden Screen Cinemas, di mana BoBoiBoy Movie 2 menduduki tangga ke-6, sementara Sangkar berada di tangga ke-3 dan M for Malaysia berada di tangga ke-7.

Sambutan 

Monsta mensasarkan untuk mengumpul lebih banyak daripada kutipan filem pertama (RM20 juta) memandangkan jumlah tayangan lebih tinggi. Filem ini telah meraih RM 1.18 juta pada hari pertama, kutipan pembukaan tertinggi bagi filem animasi tempatan. Filem ini telah meraih kutipan memecah RM 15.8 juta selepas 8 hari tayangan. Kutipan ini berjaya memecah rekod filem BoBoiBoy: The Movie yang pertama. Ini membuktikan bahawa rakyat Malaysia telah menerima  terhadap filem animasi tempatan sebagai filem animasi No.1 negara dan secara umumnya. Dalam tempoh 18 hari, BoBoiBoy Movie 2 telah mengumpul RM 25 juta dalam tempoh tiga minggu sekali gus menjadi filem tempat ketiga paling tinggi di Malaysia, mengatasi filem aksi tahun lalu yang merupakan filem di bawah terbitan Astro Shaw, Polis Evo 2 yang membawa pulang sebanyak RM20 juta. Ia telah mengalahkan Upin & Ipin: Keris Siamang Tunggal secara rasmi sebagai filem animasi paling laris di Malaysia, mengalahkan semua filem animasi tempatan dan antarabangsa dengan mengutip sebanyak RM27.7 juta selepas 26 hari. 

Dalam 70 hari, BoBoiBoy Movie 2 berjaya mencapai kutipan sebanyak RM30 Juta di Malaysia, Brunei, Singapura dan Vietnam dengan kutipan sebanyak RM29.60 juta di dalam Malaysia.

Sekuel
Selepas kejayaan filem BoBoiBoy Movie 2, Nizam Razak menyatakan mereka telah merancang untuk menghasilkan filem ketiga BoBoiBoy. Namun, pada masa ini ia tidak menjadi fokus Monsta kerana mereka memberikan tumpuan kepada filem MechAmato yang dijadualkan untuk dikeluarkan pada tahun 2020, tetapi ditunda pada tahun seterusnya kerana pandemik COVID-19.

Tajuk Didedahkan sebagai BoBoiBoy Movie 3
& Dikeluarkan dari 2024/2025.

Spin-off 
Tajuk Didedahkan sebagai Papa Zola: The Movie & Dikeluarkan dari 2024.

Rujukan

Pautan luar 
 Laman web rasmi
 
BoBoiBoy Movie 2 di Cinema.com.my
 BoBoiBoy Movie 2 di BoBoiBoy Wikia Bahasa Melayu
 BoBoiBoy Movie 2 Teaser Rasmi
 BoBoiBoy Movie 2 Treler Rasmi

Filem animasi Malaysia
Filem bahasa Melayu
Filem Malaysia tahun 2019
BoBoiBoy (siri filem)
Filem animasi 2019
Filem adiwira Malaysia
Filem terbitan Animonsta Studios